माई हेरिटेज सिटी में बच्चों ने दिखाया हुनर
विरासतसंरक्षण के प्रति नई पीढ़ी को जोड़ने एवं जागृति पैदा करने की मंशा से इंटेक चैप्टर करौली की ओर से शनिवार को माई सिटी, माई हेरिटेज विषय पर निबंध चित्रकला प्रतियोगिता आयोजित की गई। जिसमें करौली कैलादेवी क्षेत्र के करीब 12 स्कूलों के 400 से ज्यादा विद्यार्थियों ने भाग लिया और चित्रकला के माध्यम से अपना हुनर दिखाया।
इंटेक करौली के सह संयोजक शिवराज पाल सिंह ने बताया कि राष्ट्रीय स्तर पर इंटेक दिल्ली द्वारा प्रायोजित करौली इंटेक चैप्टर की ओर से यहां रामस्नेही कीर्ति राम माध्यमिक आदर्श विद्या मंदिर, रामद्वारा करौली में चित्रकला प्रतियोगिता आयोजित हुई, जिसमें मूक-बधिर विद्यालय सहित कई स्कूलों के विद्यार्थियों ने उत्साह के साथ भाग लिया। प्रतियोगिता के तहत हर बच्चे को निबंध लिखने के साथ ही विषय आधारित चित्र बनाना भी अनिवार्य था।
उन्होंने बताया कि क्षेत्रीय स्तर पर 100 तथा राष्ट्रीय स्तर पर 10 प्रतिभागियों को पुरस्कृत किया जाएगा। गौरतलब है कि पिछली बार हेरिटेज क्विज प्रतियोगिता में करौली चैप्टर को देश के पश्चिम क्षेत्र में सर्वश्रेष्ठ चैप्टर की ट्रॉफी मिली थी।
इस प्रतियोगिता में प्रतिभागी विद्यार्थियों ने करौली से जुड़ी हेरिटेज को कागज पर उकेरा और उमंग के रंग भरते हुए अपना हुनर भी प्रदर्शित किया। इस दौरान केशर सिंह नरूका, अशोक शर्मा, चेतराम मीना, गोविंदसिंह सेंगर, जीतेंद्र सिंह पिचानौत, शिवराज पाल सिंह, राजन कुमार शर्मा,रचना शुक्ला सहित कई प्रबुद्धजन मौजूद रहे।
करौली. इंटेकचैप्टर की ओर से शनिवार को माई सिटी माई हेरिटेज विषय पर आयोजित चित्रकला प्रतियोगिता में हुनर दिखाते प्रतिभागी विद्यार्थी।
kas_Deva hin_Deva hin_Deva hin_Deva awa_Deva bho_Deva